CELEX: 32018R0831
Language: lv
Date: 2018-06-05 00:00:00
Title: Komisijas Regula (ES) 2018/831 (2018. gada 5. jūnijs), ar ko groza Regulu (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku (Dokuments attiecas uz EEZ.)

6.6.2018   
            
            
               LV
            
            
               Eiropas Savienības Oficiālais Vēstnesis
            
            
               L 140/35
            
         KOMISIJAS REGULA (ES) 2018/831
   (2018. gada 5. jūnijs),
   ar ko groza Regulu (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 27. oktobra Regulu (EK) Nr. 1935/2004 par materiāliem un izstrādājumiem, kas paredzēti saskarei ar pārtikas produktiem, un par Direktīvu 80/590/EEK un 89/109/EEK atcelšanu (1), un jo īpaši tās 5. panta 1. punkta a), d), e), h) un i) apakšpunktu, 11. panta 3. punktu un 12. panta 6. punktu,
   tā kā:
   
               (1)
            
            
               Komisijas Regulas (ES) Nr. 10/2011 (2) I pielikums nosaka Savienības atļauto vielu sarakstu, kuras var izmantot tādu plastmasas materiālu un izstrādājumu ražošanā, kas paredzēti saskarei ar pārtiku.
            
         
               (2)
            
            
               Kopš pēdējo grozījumu izdarīšanas Regulā (ES) Nr. 10/2011 Eiropas Pārtikas nekaitīguma iestāde (“Iestāde”) ir publicējusi turpmākus zinātniskos atzinumus par konkrētām vielām, kuras drīkst izmantot materiālos, kas ir saskarē ar pārtiku (MSP), kā arī par iepriekš atļauto vielu pieļaujamo izmantošanu. Lai nodrošinātu, ka Regula (ES) Nr. 10/2011 atspoguļo Iestādes jaunākos secinājumus, šī regula būtu jāgroza.
            
         
               (3)
            
            
               Iestāde ir pieņēmusi atzinumus, kuros atkārtoti izvērtēts pārtikas piesārņojums ar perhlorātu un cilvēku uzturekspozīcija perhlorātam (3) (4). Viela perhlorskābes sāļi (perhlorāts) (MSP Nr. 822) ir iekļauta Regulas (ES) Nr. 10/2011 I pielikuma 1. tabulā kā piedeva vai polimerizācijas palīgviela. Šīs vielas īpatnējā migrācijas robeža (SML) ir 0,05 mg/kg, kas noteikta, pamatojoties uz vispārēju pieņēmumu par uzturekspozīciju no materiāliem, kas ir saskarē ar pārtiku, proti, ka cilvēks, kura ķermeņa svars ir 60 kg, katru dienu patērē 1 kg pārtikas. Atkārtotos perhlorāta izvērtējumos Iestāde noteica, ka pieļaujamā diennakts deva (TDI) ir 0,3 μg/kg ķermeņa svara, un atzīmēja, ka gados jaunu iedzīvotāju grupu īslaicīgā un ilgstošā eksponētība perhlorātam no visiem pārtikas avotiem pārsniedz TDI, savukārt pieaugušo iedzīvotāju īslaicīgā un ilgstošā eksponētība ir TDI līmenī. Lai to ņemtu vērā, SML būtu jāaprēķina, par pamatu ņemot TDI, un būtu jāpiemēro klasiskais sadales koeficients 10 % no tāda materiāla, kas ir saskarē ar pārtiku, pieļaujamās diennakts devas. Līdz ar to, lai perhlorāta migrācija no plastmasas MSP neapdraudētu cilvēka veselību, perhlorāta SML būtu jāsamazina no 0,05 mg/kg līdz 0,002 mg/kg.
            
         
               (4)
            
            
               Iestāde pieņēma labvēlīgu zinātnisko atzinumu (5) par vielas jaukti fosforskābes 2,4-bis(1,1-dimetilpropil)feniltriesteri un 4-(1,1-dimetilpropil)feniltriesteri (MSP viela Nr. 974 un CAS Nr. 939402-02-5) izmantošanu. Šī viela ir atļauta ar migrācijas robežu 5 mg/kg pārtikas. Pamatojoties uz jauniem zinātniskajiem pierādījumiem, Iestāde secināja, ka, ja šīs vielas īpatnējo migrācijas robežu palielina no 5 līdz 10 mg/kg pārtikas, toties pārējie ierobežojumi ir ievēroti, tad tā bažas par kaitīgumu patērētājam nerada. Tāpēc šīs vielas migrācijas robeža būtu jāpalielina no 5 līdz 10 mg/kg, saglabājot pārējos ierobežojumus.
            
         
               (5)
            
            
               Iestāde pieņēma labvēlīgu zinātnisko atzinumu (6) par vielas 1,2,3,4-tetrahidronaftalīn-2,6-dikarboksilskābes dimetilesteris (MSP viela Nr. 1066 un CAS Nr. 23985-75-3) izmantošanu. Iestāde secināja, ka šī viela nerada bažas par kaitīgumu patērētājam, ja to izmanto par komonomēru poliestera slāņa ražošanai, no kura paredzēts veidot iekšējo slāni plastmasas daudzslāņu materiālā, kam paredzēta saskare ar pārtiku, kurai izmantojami Regulas (ES) Nr. 10/2011 III pielikuma 2. tabulā norādītie pārtikas aizstājēji A, B, C un/vai D1. Šīs vielas un tās dimēru (ciklisko un ar atvērtu ķēdi) summas migrācijai nevajadzētu pārsniegt 0,05 mg/kg pārtikas. Tāpēc šis monomērs būtu jāiekļauj Savienības atļauto vielu sarakstā, nosakot, ka jāievēro šīs specifikācijas.
            
         
               (6)
            
            
               Iestāde pieņēma labvēlīgu zinātnisko atzinumu (7) par vielas [3-(2,3-epoksipropoksi)propil]trimetoksisilāns (MSP viela Nr. 1068, CAS Nr. 2530-83-8) izmantošanu. Kaut arī šai vielai ir genotoksisks potenciāls, Iestāde secināja, ka tā nerada bažas par nekaitīgumu, jo ir niecīga vai nav nekādas eksponētības tai, ja to izmanto par līmvielu sastāvdaļu, lai apstrādātu stiklšķiedras, kas iestrādātas plastmasā ar zemu difūzijas koeficientu, tādā kā polietilēntereftalāts (PET), polikarbonāts (PC), polibutilēna tereftalāts (PBTP), termoreaktīvi poliesteri un epoksibisfenola vinilesteris, kas paredzēti vienreizējai un vairākkārtējai lietošanai ar ilgstošu uzglabāšanu istabas temperatūrā, īslaicīgai vairākkārtējai saskarei paaugstinātā vai augstā temperatūrā un visiem pārtikas produktiem. Dažiem vielas reakcijas produktiem, kas satur epoksīda funkcionālo grupu, var būt arī genotoksisks potenciāls, tāpēc šīs vielas un tās reakcijas produktu atliekvielām apstrādātajās stiklšķiedrās nevajadzētu būt nosakāmām šādos daudzumos: viela – 10 μg/kg un vairāk un katrs reakcijas produkts (hidrolizēti monomēri un epoksīda funkcionālo grupu saturošs ciklisks dimērs, trimērs un tetramērs) – 60 μg/kg un vairāk.
            
         
               (7)
            
            
               Tāpēc būtu attiecīgi jāgroza Regulas (ES) Nr. 10/2011 I pielikums.
            
         
               (8)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 10/2011 I pielikumu groza saskaņā ar šīs regulas pielikumu.
   2. pants
   Plastmasas materiālus un izstrādājumus, kas atbilst Regulas (ES) Nr. 10/2011 noteikumiem, kas bija piemērojami pirms šīs regulas stāšanās spēkā, drīkst laist tirgū līdz 2019. gada 26. jūnijam, un tie drīkst palikt tirgū, līdz beidzas krājumi.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 5. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 338, 13.11.2004., 4. lpp.
   
   
      (2)  Komisijas 2011. gada 14. janvāra Regula (ES) Nr. 10/2011 par plastmasas materiāliem un izstrādājumiem, kas paredzēti saskarei ar pārtiku (OV L 12, 15.1.2011., 1. lpp.).
   
      (3)  EFSA Journal 2017; 15(10):5043.
   
      (4)  EFSA Journal 2014; 12(10):3869.
   
      (5)  EFSA Journal 2017; 15(5):4841.
   
      (6)  EFSA Journal 2017; 15(5):4840.
   
      (7)  EFSA Journal 2017; 15(10):5014.
   
      PIELIKUMS
      Regulas (ES) Nr. 10/2011 I pielikumu groza šādi:
      
                  1)
               
               
                  pielikuma 1. tabulas 1. punktu groza šādi:
                  
                              a)
                           
                           
                              ierakstus par MSP vielām Nr. 822 un Nr. 974 aizstāj ar šādiem:
                              
                                          “822
                                       
                                       
                                          71938
                                       
                                       
                                           
                                       
                                       
                                          perhlorskābes sāļi
                                       
                                       
                                          jā
                                       
                                       
                                          nē
                                       
                                       
                                          nē
                                       
                                       
                                          0,002
                                       
                                       
                                           
                                       
                                       
                                           
                                       
                                       
                                          (4)”;
                                       
                                    
                                          “974
                                       
                                       
                                          74050
                                       
                                       
                                          939402-02-5
                                       
                                       
                                          jaukti fosforskābes 2,4-bis(1,1-dimetilpropil)feniltriesteri un 4-(1,1-dimetilpropil)feniltriesteri
                                       
                                       
                                          jā
                                       
                                       
                                          nē
                                       
                                       
                                          jā
                                       
                                       
                                          10
                                       
                                       
                                           
                                       
                                       
                                          
                                             SML izteikta kā vielas fosfīta un fosfāta formas (4-terc-amilfenols un 2,4-di-terc-amilfenols) summa. 2,4-di-terc-amilfenola migrācija nepārsniedz 1 mg/kg pārtikas.”;
                                       
                                       
                                           
                                       
                                    
                        
                              b)
                           
                           
                              MSP vielu numuru secībā pievieno šādus ierakstus:
                              
                                          “1066
                                       
                                       
                                           
                                       
                                       
                                          23985-75-3
                                       
                                       
                                          1,2,3,4-tetrahidronaftalēn-2,6-dikarboksilskābes dimetilesteris
                                       
                                       
                                          nē
                                       
                                       
                                          jā
                                       
                                       
                                          nē
                                       
                                       
                                          0,05
                                       
                                       
                                           
                                       
                                       
                                          Atļauts lietot tikai par komonomēru poliestera slāņa ražošanā, kas nesaskaras ar pārtiku daudzslāņu plastmasas materiālā, kuru paredzēts izmantot tikai saskarē ar tādu pārtiku, kurai izmantojami III pielikuma 2. tabulā norādītie pārtikas aizstājēji A, B, C un/vai D1. Tabulas 8. ailē norādītā īpatnējā migrācijas robeža attiecas uz vielas un tās dimēru (ciklisku un ar atvērtu ķēdi) summu.
                                       
                                       
                                           
                                       
                                    
                                          1068
                                       
                                       
                                           
                                       
                                       
                                          2530-83-8
                                       
                                       
                                          [3-(2,3-epoksipropoksi)propil]trimetoksisilāns
                                       
                                       
                                          jā
                                       
                                       
                                          nē
                                       
                                       
                                          nē
                                       
                                       
                                           
                                       
                                       
                                           
                                       
                                       
                                          Atļauts lietot tikai par līmvielas sastāvdaļu, lai apstrādātu stiklšķiedras, kas iestrādājamas ar stiklšķiedru nostiprinātā plastmasā ar zemu difūzijas koeficientu (polietilēntereftalāts (PET), polikarbonāts (PC), polibutilēna tereftalāts (PBT), termoreaktīvi poliesteri un epoksibisfenola vinilesteris), kam var būt saskare ar jebkuru pārtikas produktu.
                                          Apstrādātās stiklšķiedrās vielas atliekvielas nedrīkst būt nosakāmas šādos daudzumos: viela – 0,01 mg/kg un vairāk un katrs reakcijas produkts (hidrolizēti monomēri un epoksīda funkcionālo grupu saturošs ciklisks dimērs, trimērs un tetramērs) – 0,06 mg/kg un vairāk.”